Williams voitti alle 18-vuotiaiden maailmanmestaruuden 100 ja 200 metrillä Bressanonessa 2009. Hän saavutti 100 metrillä kultaa ja 200 metrillä hopeaa alle 20-vuotiaiden MM-kilpailuissa Monctonissa 2010. Hän voitti saman ikäluokan Euroopan-mestaruuden 100 ja 200 metrillä sekä sai pronssia 4 × 100 metrin viestissä Tallinnassa 2011. Alle 23-vuotiaiden EM-kisoissa 2013 Williams voitti 200 metrin juoksun ja oli 100 metrillä toinen. Hän juoksi myös Britannian hopeaa voittaneessa pikaviestijoukkueessa.